Ире ярлы (фәҡир) булһа йәки эшләмәһә, ә ҡатыны бай (етеш) булһа йәки эшләһә, ул үҙе, ире һәм уның тәрбиәһендә булғандар өсөн фитыр саҙаҡаһын бирә ала, әммә мәжбри түгел. Был — ҡатын-ҡыҙ өсөн сөннәттә тә түгел (Сөннәт – пәйғәмбәргә эйәреү була, ул эшләгән донъя — ғәмәлендә). Ул теләге буйынса үҙе өсөн генә йәки ғәиләнең бер ағзаһы өсөн генә лә түләй ала. Әгәр ҙә айырған ҡатын йөклө икән, ире уның өсөн зәкәт түләргә тейеш, сөнки ул бала тыуғансы ҡатынын тәьмин итеп торорға (тәрбиәләргә) тейеш.